**Dalila**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dalila

Îți plâng iubirea răpusă de moarte,

Mă umflă și râsul, m-apucă și mila,

Te-atrage un demon cu gânduri deșarte,

Pândește prin genele false, Dalila.

Tu, tristă făptură, ai inima frântă,

Te-acoperă noaptea în umbre, cu sila,

O vrajă ciudată spre tine se-avântă,

Pândește prin genele false, Dalila.

Iubirea de-avere ucide destine

Când tot ce contează sunt banii sau vila.

Tu stai și veghează, ai grijă de tine,

Pândește prin genele false, Dalila.